open-index/open-wikipedia-markdown huggingface dataset:
Tor Endresen

**Tor Lars Oskar Endresen** (g. 1959 m. birželio 15 d. Bergene) – Norvegijos dainininkas ir dainų autorius.

Tor Endresen „Melodi Grand Prix“ (Norvegijos atrankiniame konkurse į „Euroviziją“) dalyvavo net 11 kartų, bet iš jų laimėjo tik vieną sykį – 1997 metais. „Eurovizijos“ dainų konkurse su daina „San Francisco“ nesurinko nei vieno taško ir, kartu su Portugalijos atstove Célia Lawson, užėmė paskutinę vietą.

## Diskografija
* *Lollipop*, 1989
* *Lollipop 2*, 1990
* *Solo*, 1991
* *Lollipop Jukebox*, 1991
* *Tor Endresen II*, 1992
* *Det beste fra Lollipop*, 1995
* *Sanger*, 1996
* *Nære ting* (su Rune Larsen), 1998
* *Tarzan*, 1999
* *Blue*, 2000
* *Trippel Tor*, 2001
* *Julen i våre hjerter*, 2001
* *Retrofeelia*, 2004
* *Now And Forever*, 2005

## Nuorodos
* Tor Endresen svetainėje „Internet Movie Database“

|-
Inditex

**Industria de Diseño Textil, S.A.** (sutrumpintai – **„Inditex“**) – tarptautinė drabužių mažmeninės prekybos bendrovė, įsikūrusi Galisijoje, Ispanijoje. Tai yra pati didžiausia pasaulyje drabužių gamybos grupė, sudaryta iš kiek mažiau nei šimto skirtingų įmonių, atsakingų už tekstilės dizainą, produkciją ir prekių platinimą. Kompanija valdo vienus žinomiausių mados ženklus visame pasaulyje, įskaitant „Zara“, „Pull and Bear“ ir „Massimo Dutti“.

Pagrindiniai tinklo varžovai pasaulyje yra švedų „H&M“, amerikiečių „Gap“ bei japonų „Uniqlo“.

Kompaniją 1985 m. įkūrė ispanų verslininkas Amancio Ortega, kuris yra pats turtingiausias žmogus šalyje ir 2014 m. „Forbes“ duomenimis buvo trečias turtingiausias žmogus visame pasaulyje, jo turtas siekė 64 mlrd. JAV dol. 2014 m. birželio mėn. „Inditex“ grupė valdė 6393 parduotuves 88 skirtingose šalyse visuose žemynuose. 2013 m. bendrovės parduotuvėse dirbo beveik 130 tūkst. darbuotojų, pajamos siekė daugiau nei 16 mlrd. eurų.

Beveik visos bendrovei priklausančios parduotuvės (apie 90 %) yra valdomos ir priklauso pačiai „Inditex“ įmonei; franšizės principu valdomos tik tos parduotuvės, įsikūrusios šalyse, kuriose korporacinė nuosavybė negali priklausyti užsienio valstybėms (pvz., Viduriniųjų Rytų regiono šalyse).

## Padaliniai
2014 m. birželį kompanija valdė aštuonių skirtingų pavadinimų parduotuves:

## Šaltiniai

## Nuorodos
* Oficialus bendrovės tinklalapis
Elbarų ąžuolas

**Elbarų ąžuolas** – išskirtinio amžiaus ąžuolas, augantis Kelmės rajone, Elbaruose (Tytuvėnų apylinkių seniūnijoje). Paskelbtas valstybės saugomu botaniniu gamtos paveldo objektu 1968 m. gegužės 14 d.

Elbarų ąžuolas įleidęs šaknis gyvenvietės pakraštyje, netoli kelio , praėjus apie 200 m pro ūkinius pastatus, supamas kitų medžių. Nuorodomis nepažymėtas. Šalia teka Trinkės upelis (Šiaušės kairysis intakas).   

## Duomenys

Ąžuolo aukštis – 26,5 m, jo kamieno apimtis 1,3 m aukštyje – 5,4 m, medžio rūšis – paprastasis ąžuolas (*Quercus robur L.*). 

## Nuorodos

* Saugomų teritorijų valstybės kadastras
Ali Sabicho regionas

**Ali Sabicho regionas** (, , ) – regionas Džibučio pietuose. Administracinis centras – Ali Sabichas.

## Geografija

Rytuose ribojasi su Somaliu, pietuose – su Etiopija, vakaruose – Dikilio regionu, šiaurėje – Artos regionu. Pietuose iškilę Arėjaus kalnai, siekiantys 1301 m aukštį. Kiti kalnai – Rahle Godlė, Bouros, Dagueino. Ali Sabicho regioną kertą Dėjdėjaus, Holholio, Beje Adėjaus, Danano, Gestiro vadžiai.

## Suskirstymas ir gyvenvietės

Ali Sabicho regioną sudaro vienintelis Ali Sabicho rajonas.

Didesnės gyvenvietės:
* Ali Sabichas
* Holholis
* Gubetas
* Ali Adė
* Dasbijus
* Gelilė
* Asamas
* Guistis
Artos regionas

**Artos regionas** (, , ) – regionas Džibučio vidurinėje dalyje. Administracinis centras – Arta.

Sudarytas 1994 m. iš Džibučio apylinkių.

## Geografija

Rytuose ribojasi su Somaliu, pietuose – su Ali Sabiho regionu, pietvakariuose bei vakaruose – Dikilio regionu, šiaurėje skalauja Tadžuros įlanka, o šiaurės rytuose ribojasi su Džibučio miestu. Įlankos pakrantė pasižymi smėlio paplūdimiais. Vakaruose plyti Mažosios Baros dykuma. Driekiasi Dihdos vadis.

## Suskirstymas ir gyvenvietės

Artos regioną sudaro vienintelis Artos rajonas.

Didesnės gyvenvietės:
* Arta
* Vea
* Lojada
* Šabelėjus
* Damerdžogas
Tragakantas

**Tragakantas** (, iš  'ožys' +  'spyglys, dyglys'), **E413** – natūralūs lipai, gaunami iš Viduriniuose Rytuose augančių kai kurių pupinių šeimos kulkšnių genties augalų išdžiūvusių syvų, besisunkiančių iš kamienų ar šakų plyšių ar įpjovimų. Šie augalai – kaučiukinė kulkšnė (*Astragalus gummifer*), *[[Astragalus adscendens|A. adscendens]]*, trumpataurė kulkšnė (''A. brachycalyx''), ir *[[Astragalus tragacanthus|A. tragacanthus]]*.

Tragakantas kartais dar vadinamas *Širazo lipais* (), pagal Širazo miestą Irane. Iranas žinomas kaip didžiausias aukščiausios kokybės tragakanto gamintojas. 

Tragakanto lipai yra klampus, bekvapis, beskonis vandenyje tirpus polisacharidų mišinys, gaunamas iš išdžiovintų augalo syvų. Tekėdami syvai sustingsta juostomis ar dribsniais, kuriuos galima sumalti į miltelius. Tokie milteliai, sugerdami vandenį, sudaro gelį. 

## Panaudojimas
Lipai naudojami:
* augalinio rauginimo odų paviršių blizginime, jų kraštų glotninime,
* tekstilėje kaip standiklis,
* dailėje kaip tradicinis pastelės kreidelių rišiklis, 
* smilkalų gamyboje kaip rišiklis, surišantis žolelių miltelius. 
* cigarų gamyboje kaip klijai, kuriais priklijuojamas susukto cigaro likęs laisvas lapo kraštas. 
* medicinoje kaip nudegimų tepalas (gleivių pavidale),
* farmacijos ir maisto pramonėje kaip emulsiklis, tirštiklis, stabilizatorius ir tekstūros priedas,
** Iš tragakanto lipų daro tyrę, kuri naudojama cukriniams skulptūriniams dirbiniams gaminti. Pvz., taip daromos cukrinės gėlės ant vielų, kuriais puošiami tortai. Taip padaryta masė sustingusi būna trapi, gerai dažosi, iš jos galima suformuoti smulkias detales. 

Tragakante yra alkaloido, dėl kurio tragakantas istoriškai buvo naudojamas kaip vaistas nuo kosulio ir viduriavimo. Saudo Arabijoje hidratuoto tragakanto ir dygliuotojo zizifo miltelių mišinys naudojamas kaip natūralus plaukų šampūnas. 

Tragakantas rečiau naudojamas gamyboje negu gumiarabikas ar pupenių lipai. Didžiausia to priežastis yra kilmės vieta. Tragakantas gaunamas Vidurio Rytų šalyse, kurių prekybiniai ryšiai su šalimis vartotojomis menki. Vakarų šalyse komercinis tragakantą teikiančių kulkšnių auginimas pasirodė ekonomiškai neapsimokąs, kadangi tragakantą galima pakeisti kitais lipais. 

## Nuorodos
Kankinys

**Kankinys** (, iš  'liudininkas') – žmogus, kuris patyrė persekiojimus, kančias ir mirtį už tikėjimo skelbimą ir/ar tikėjimo neatsisakymą. Paprastai kankiniai laikomi šventaisiais, tampa tikėjimo simboliais. Perkeltine prasme *kankinys* gali reikšti žmogų, nukentėjusį už kitokį, nereliginį reikalą.

## Prasmė
Pradžioje žodis  reiškė 'liudininkas', tiek pasaulietinėje sferoje, tiek Naujajame Testamente. Tada liudijimo procesas nereiškė kad liudijimas turi baigtis liudytojo mirtimi, nors iš senųjų rašytojų (pvz., Juozapo Flavijaus) veikalų žinoma, kad liudytojai dažnai dėl liudijimo žūdavo.

Ankstyvosios krikščionybės laikais žodžio *martyr* prasmė prasiplėtė, jis ėmė reikšti tikintįjį, kuris turi paliudyti savo tikėjimą, ir dėl to liudijimo patiria kankinimus ir/ar mirtį. T.y., nuo tada *martyr* ėmė reikšti ir 'kankinys'. Su tokia pasme *martyr* tapo anglų kalbos skoliniu. Išvestinis žodis  ėmė reikšti 'kankinystė' (t. y., kankiniška mirtis, pasiryžimas jai ir pan.).

Ankstyvieji krikščionys, kurie žodį  ėmė naudoti naująja prasme, Jėzų suvokė kaip pirmąjį ir didžiausią kankinį, nes jis buvo nukryžiuotas. Ankstyvieji krikščionys, manoma, Jėzų suvokė kaip archetipinį kankinį.

Dabar anglų kalboje žodis  reiškia įvairius žmones, kuriuos sieja tam tikri bendrumai.

## Šaltiniai
Dichilio regionas

**Dichilio regionas** (, , , ) – regionas Džibučio pietvakarinėje dalyje. Administracinis centras – Dichilis.

## Geografija

Tai didžiausias šalies regionas. Pietuose ir vakaruose ribojasi su Etiopija, – šiaurės rytuose – su Tadžuros regionu, rytuose – su Artos ir Ali Sabiho regionais. Paviršius kalnuotas – stūkso Dakos, Gamari, Amailė, Kotono, Baba Alu, Jagero (aukštis iki 1398 m) masyvai. Pietvakariuose siekia Abės ežero pakrantę. Vyrauja dykumos, iš kurių didžiausia yra Didžioji Bara.

## Suskirstymas ir gyvenvietės

Dichilio regioną sudaro 3 rajonai:
* As Eilos rajonas
* Dichilio rajonas
* Jobokio rajonas

Didesnės gyvenvietės:
* Dichilis
* As Ela
* Galafis
* Jobokis
* Bondara
* Muludas
* Sankalas
Hearts of Soul

**„Hearts of Soul“** – olandų grupė, sudaryta iš trijų seserų Bianca, Stella ir Patricia Maessen.

1969 m. trio išleido debiutinį albumą. Tais pačiais metais išleido pirmąjį singlą „Oh what a Price“. 1970 m. grupė atstovavo Nyderlandams Eurovizijos dainų konkurse Amsterdame, kur su daina „Waterman“ užėmė septintą vietą tarp dvylikos dalyvių.

Nepaisant šio dalyvavimo, grupė nesulaukė didelio komercinio proveržio. Kaip Hearts of Soul, 1972 m. išleidžia paskutinį singlą „I Can Hear You Calling“.

Aštuntojo dešimtmečio viduryje seserys persikėlė į Belgij1, kur su buvusios grupės „Pebbles“ muzikantu Luc Smets įkūrė grupę „Dream Express“. 1977 m. merginos atstovaudamos Belgijai vėl dalyvavo „Eurovizijos“ dainų konkurse su kūriniu „A Million in One, Two, Three“ užėmė septintą vietą iš 18 dalyvių.

Grupės narė Stella 1982 m. su prancūzų kalbos daina „Si tu aimes ma musique“ atstovaudama Belgijai „Eurovizijos“ konkurse užėmė 4 vietą.

Biancos singlas „Two Dolphins to the Range of Hawaii“ buvo išleistas 100-osioms Antverpeno zoologijos sodo įkūrimo metinėms.

Patricia buvo 1986 m. „Eurovizijos“ dainų konkurso nugalėtojos Sandros Kim buvo pritariančioji dainininkė. Ji taip pat buvo 1987 m. „Eurovizijos“ dalyvio Plastic Bertrand pritariančioji atlikėja.

Patricia Maessen mirė 1996 m. gegužės 15 d. nuo insulto.

## Diskografija

### Singlai
* *Oh what a price* (1969)
* *Everybody goes for Joe / Abraham, Martin & John* (1969)
* *Fat Jack* (1970)
* *Waterman* (1970)
* *I can hear you calling* (1971)
* *It’s great fun ([[1972]])
* *Dream express* ([[1976]])
* *A Million in One, Two, Three* ([[1977]])

== Nuorodos ==

* [http://www.discogs.com/artist/951427-Hearts-Of-Soul Hearts of Soul] svetainėje *Discogs''

|-
Treble (grupė)

**„Treble“** – olandų merginų grupė, kurią sudarė Caroline Hoffman, Djem van Dijk ir Niña van Dijk.

2006 m. kovo 12 d. po pergalės šalies nacionalinėje atrankoje išrinktos atstovauti Nyderlandams 2006 m. Eurovizijos dainų konkurse, vykusiame Atėnuose. Grupės daina „Amambanda“ 7 2% žiūrovų buvo pasirinkta kaip geriausia daina. Po to „Treble“ surengė reklaminį turą po visas tų metų konkurse dalyvaujančias šalis. Eurovizijos pusfinalyje grupė užėmė 20 vietą ir į finalą nepateko.

## Diskografija

### Albumai
* *No troubles*, 2004
* *Free*, 2006

### Singlai
* *Ramaganana*, 2003
* *Magic / Free as a bird*, 2004
* *Fragile*, 2004
* *Amambanda*, 2006
* *Fly / Part of the day*, 2006
* *Leave me alone*, 2007

## Nuorodos
* Dainos ''Amambanda'' žodžiai

|-
Private Dancer

**Private Dancer** – 5-asis amerikiečių dainininkės Tina Turner studijinis albumas, išleistas 1984 m. gegužės 29 d.

1997 m. vasario 28 d. buvo išleistas albumo perleidimas, su atliktu garso kokybės remasteringu ir papildomomis dainomis.

2015 m. birželio 29 d. išleistas specialius 30-mečio sukakties leidimas - „30th Anniversary Edition“, su atliktu garso kokybės remasteringu ir papildomomis dainomis.

## Sėkmė

Išleistas 1984 m. gegužės 29 d. albumas JAV ribose buvo perkamas po maždaug 250 tūkst. kopijų per savaitę ištisus 2 mėnesius. Tai yra sėkmingiausias Tina Turner albumas Jungtinėse Amerikos Valstijose.

„Private Dancer“ tapo multiplatininis ir šiuo metu turi 22 platininio albumo titulus iš 5 skirtingų pasaulio šalių.

Iki šiol yra parduota per 20 mln. albumo kopijų visame pasaulyje.

1985 m. Grammy apdovanojimuose buvo nominuotas 6 kategorijoms, iš kurių albumo singlas „What’s Love Got to Do with It“ laimėjo 3 apdovanojimus – „Metų įrašas“, „Metų daina“ ir „Geriausias pop vokalas (moterų)“. Taip pat kitas albumo singlas „Better Be Good to Me“ laimėjo „Geriausias roko vokalas (moterų)“.

## Turas

Nuo 1985 m. vasario 8 d. iki 1985 m. gruodžio 28 d. buvo rengiamas albumo pristatymo turas su 177 pasirodymais visame pasaulyje: 60 koncertų Europoje, 105 JAV, 10 Australijoje ir 2 Japonijoje.

## Dainų sąrašas

#### Originalus leidimas

#### Papildomos 1997 m. perleidimo dainos

## Singlai

## Pozicijos topuose

## Nuorodos

* „Private Dancer“ Discogs svetainėje
* „Private Dancer“ Last.fm svetainėje

## Šaltiniai
Oboko regionas

**Oboko regionas** (, , , ) – regionas Džibučio šiaurės rytinėje dalyje. Administracinis centras – Obokas.

## Geografija

Šiaurėje ribojasi su Eritrėja, vakaruose – su Tadžuros regionu, iš rytų skalauja Bab el Mandebo sąsiauris, iš pietų – Tadžuros įlanka. Paviršius daug kur kalnuotas, iškilę Mablos, Dalhos, Oukos, Ibiros masyvai (aukštis iki 1215 m). Plyti keletas druskynių, vagoja Veimos, Galalės, Sadajaus vadžiai.

## Suskirstymas ir gyvenvietės

Oboko regioną sudaro 2 rajonai:
* Alaili Dados rajonas
* Oboko rajonas

Didesnės gyvenvietės:
* Obokas
* Dadatas
* Chor Angaras
* Andali
* Bisidiras
* Mulhulė
* Alaili Dada
PAZ

**Pavlovo autobusų gamykla** (), sutrumpintai **PAZ** (*ПАЗ*), dabar **„Pavlovo autobusas“** (*Павловский автобус*) – Rusijos autobusų gamintojas. Įmonė įkurta 1932 m. Žemutinio Naugardo srityje, Pavlovo mieste. Gamina vidutinės ir mažos klasės autobusus.

## Istorija

Įmonė įkurta 1932 m. kaip GAZ padalinys. Nuo 1952 m. tapo atskira įmone. Tada pradėjo gaminti GAZ-51 pagrindu sukurtus PAZ-651 (arba GZA-651). Nuo 1960 m. gamyklos produkcija plačiai imta naudoti visoje TSRS, vežta ir į užsienį. Nuo 1989 m. pradėtas gaminti populiariausias PAZ modelis – PAZ-3205. 2000 m. pradėta šiuolaikiškų autobusų „Aurora“ gamyba, pirmųjų žemagrindžių rusiškų autobusų PAZ-3237 gamyba.

## Modeliai

### Mažos klasės
* PAZ-651 (1952–1961 m.)
* PAZ-652 (1958–1968 m.)
* PAZ-672 (1967–1989 m.)
* PAZ-3205 (1989–)
* PAZ-3206
* PAZ-3237 (2002–)
* PAZ-3204 (2006-)

### Vidutinės klasės
* PAZ-4234 (2003–)
* PAZ-4230 Aurora (2001–2008), nuo 2008 m. KAvZ-4235 Aurora
* PAZ-4238 Aurora (2006–)


File:Viimsi_Bus_528_AGV_Lennusadam_Tallinn_12_July_2013.JPG|PAZ-651 (Talinas)
File:Pavlovo_Bus_«Aurora»_70.jpg|PAZ-4230 Aurora (Vologda)
File:PAZ-4234ryazan.jpg|PAZ-4234 (Riazanė)
File:PAZ-3237-01_(32370A)_17107.jpg|PAZ-3237
Alexander Rueb

**Aleksandras Ruebas** (; 1882 m. gruodžio 27 d. Hagoje – 1959 m. vasario 2 d. ten pat) buvo olandų šachmatininkas, pirmasis pasaulio šachmatų federacijos (FIDE) prezidentas (1924–1949 m.), teisininkas, diplomatas, eilės knygų apie šachmatų etiudus autorius. Be to, jis buvo Nyderlandų šachmatų federacijos prezidentas (1923–1928 m.), tarptautinis šachmatų kompozicijos arbitras, šachmatų literatūros bibliofilas.

## Biografija
### Šachmatai
A. Ruebas buvo stiprus šachmatininkas mėgėjas. 1924 m. Paryžiuje vykusioje 1-oje neoficialioje šachmatų olimpiadoje prie 3-ios lentos žaidė už Nyderlandų rinktinę ir surinko 4,5/13 (+3 =3 −7).

### Šachmatų kompozicija

A. Ruebas rinko šachmatų etiudus, daugiausia iš partijų pabaigų srities. Rinkinių sutvarkymui, jis sukūrė savo etiudų rūšiavimo sistemą. Savo darbus (1945–1955) jis paskelbė 10 tomų veikale „Šachmatų etiudai“.

### FIDE Prezidentas
A. Ruebas buvo vienas iš FIDE kūrėjų. Jis, kaip Nyderlandų šachmatų federacijos prezidentas, kartu su 15 kitų kolegų iš kitų šalių, 1924 m. liepos 20 d. Paryžiuje pasirašė Pasaulio šachmatų federacijos (FIDE) steigimo aktą. Susikūrus FIDE, buvo išrinktas jos pirmuoju prezidentu. Tačiau po ketverių metų pareiškė, kad nesieks perrinkimo, siūlė, kad ateityje prezidentai dirbtų tik vieną kadenciją. Tam nebuvo lemta išsipildyti. 1928 m. FIDE Kongresas Hagoje atmetė jo atsistatydinimo prašymą ir dar kartą perrinko. Po to jis, kas 4 metus buvo perrinktas dar du kartus, bet prasidėjus 2-ajam pasauliniam karui, šachmatų gyvenimas sustojo ir FIDE rinkimai nevyko. 1948 m. FIDE kongrese Saltsjobadene jis pareiškė, kad pageidauja atsistatydinti. 1949 m. FIDE Generalinėje asamblėjoje jo prašymas buvo patenkintas. Taip A. Ruebas išdirbo prezidentu 25 metus.

A. Ruebas 1946 m. liepą pirmajame pokario FIDE kongrese federacijos valdymo pagerinimui pasiūlė FIDE suskaidyti į geografines zonas, kuriose FIDE valdymas būtų decentralizuotas ir kuriose būtų rengiami zoniniai čempionatai, kurie būtų pirmas atrankos žingsnis norintiesiems tapti pasaulio čempionais. Zoninių čempionatų nugalėtojai patektų į tarpzoninį turnyrą, kurio nugalėtojai patektų į kandidatų turnyrą, o šio nugalėtojas taptų pretendentu žaisti mačą su pasaulio čempionu. Tokia schema susilaukė FIDE pritarimo ir su nedidelėmis pataisomis gyvavo iki 1993 m.

### Po atsistatydinimo iš FIDE prezidento pareigų
Atsistatydinęs iš FIDE prezidento posto, rašė knygas apie šachmatų etiudus. 1951 m. FIDE jam suteikė šachmatų kompozicijos tarptautinio arbitro vardą. Turėjo didelę šachmatų literatūros biblioteką, kurią po mirties (2200 knygų ir 1000 periodikos vienetų) paliko Amsterdamo universitetui.

### Privatus gyvenimas
A. Ruebas pagal profesiją buvo teisininkas. Nuo 1908 m. dirbo Nyderlandų aukščiausiajame teisme advokatu, vėliau teisėju. Dar dirbo diplomatinį darbą.

## Šaltiniai

## Nuorodos
* Kas buvo Aleksandras Ruebas? (angl.)
*  Aleksandro Ruebo šachmatų partijos (angl.)
Skajus

**Skajus** (, ) – sala Škotijoje, didžiausia ir toliausiai į šiaurę nutolusi iš Vidinių Hebridų salų. Plotas – 1656 km². Šiaurės vakaruose Minčo sąsiauriu atskirta nuo Išorinių Hebridų, rytuose siaurais sąsiauriais atskirta nuo Didžiosios Britanijos, pietuose – nuo Rumo ir Eigo salų.

Kranto linija labai vingiuota, gausybė įlankų, gilių užutėkių, skaidančių salą į atskiras dalis. Paviršius daugiausia kalnuotas, pietuose iškilę Kuilino kalnai, iškylantys iki 993 m (Sgur Alasdairo k.). Būdingi viržynai, pievos. Klimatas vėsus ir drėgnas. Vidutinė sausio temperatūra 3–6&nbsp;°C, liepos 10–15 °C, per metus iškrenta 1350 mm kritulių.

Skajuje 2011 m. gyveno 10 tūkst. gyventojų. Svarbiausios gyvenvietės – Portri, Broudfordas, Dunveganas. Verčiamasi turizmu, žvejyba, maisto pramone, viskio gamyba. Skajaus tiltu sala jungiasi su Škotija, veikia keltai į aplinkines salas. Broadforde yra aerodromas.


File:Needle_Rock_at_the_Storr_-_geograph.org.uk_-_779845.jpg|Storo adatų uolos
File:Skye_Dunvegan_castle_Mac_Leod_(15).jpg|Dunvegano pilis
File:2007-07-06_GreatBriain_Portree.jpg|Portri krantinė
File:The_tenant_farmer's_house,_Tusdale_-_geograph.org.uk_-_308502.jpg|Tasdeilo vietovė
Tadžuros regionas

**Tadžuros regionas** (, , , ) – regionas Džibučio vidurio–šiaurinėje dalyje. Administracinis centras – Tadžura.

## Geografija

Šiaurėje ribojasi su Eritrėja, rytuose – su Oboko regionu, šiaurės vakaruose – su Etiopija, pietvakariuose – su Artos ir Dikilio regionais, iš pietų skalauja Tadžuros įlanka. Paviršius daug kur kalnuotas, iškilę Mablos, Godos, Dadaro, Sijaru kalnai. Pačioje šiaurėje stūkso aukščiausia šalies vieta – Musa Ali kalnas (2021 m). Pietuose telkšo Asalio ežeras, kitur gausu druskynių (Sakalolis, Haralolis, Boholis ir kt.). Vagoja Esulu, Magalė, Dublė, Malajaus vadžiai. Yra Dėjaus miško nacionalinis parkas.

## Suskirstymas ir gyvenvietės

Tadžuros regioną sudaro 4 rajonai:
* Balhos rajonas
* Doros rajonas
* Randos rajonas
* Tadžuros rajonas

Didesnės gyvenvietės:
* Tadžura
* Asa Gaila
* Randa
* Dora
* Balhas
* Airolafas
* Bankualė
* Madgulas
Trojanai

**Trojanai** () – kaimas Lenkijoje, Mazovijos vaivadijoje, Volomino apskrityje, Dombruvkos valsčiuje.
 
1975–1998 metais vietovė priklausė Ostrolenkos vaivadijai.
Trojanuose gyvena 490 gyventojai (2014 m.).
Vaizdo intarpas

**Vaizdo intarpas** – kompiuterinio žaidimo epizodas, kurio metu žaidėjo valdymas yra visiškai arba dalinai apribotas. Vaizdo intarpų paskirtis yra nutraukus žaidimo eigą paspartinti siužeto plėtojimąsi, sustiprinti pagrindinio veikėjo vystymą, pristatyti kitus veikėjus bei pateikti pagrindinę informaciją, esamą atmosferą, dialogus ir užuominas.

Vaizdo intarpai dažniausiai sugeneruojami panaudojant paties žaidimo grafiką skriptuotiems įvykiams sukurti. Vaizdo intarpai taip pat gali būti animuoti, vaidybiniai arba iš anksto sugeneruoti grafiniai vaizdo įrašai, rodomai tiesiai iš vaizdo rinkmenos. Kiti vaizdo intarpai gali būti paprasčiausi tekstiniai intarpai su šnekos balionais virš veikėjų veidų.

Kai kurie vaizdo intarpai gali būti interaktyvūs, t. y. jų metu žaidėjo veikėjo valdymą perima kompiuteris, bet tuo pačiu žaidėjui ekrane kartkartėmis šokteli mygtukų paspaudimo komandos, kurias jis turi atlikti, norėdamas tęsti rodomą intarpą ir sėkmingai jį užbaigti. Tokia žaidimo mechanika, dažnai vadinama , pradėta taikyti interaktyvaus filmo tipo laserdisc video žaidimuose, tokiuose kaip „Dragon’s Lair“, „Road Blaster“ ir „Space Ace“.

Perdėtas vaizdo intarpų taikymas kompiuteriniuose žaidimuose neretai susilaukia kritikos, dažnai, žaidėjų, ypač vyresnių, tarpe jie yra apibūdinami kaip nepageidaujami ir įkyrūs.

## Taip pat skaitykite
* Kompiuterinė animacija
* Interaktyvus filmas
* Machinima

## Šaltiniai
Arabinozė

**Arabinozė** () – viena iš aldopentozių, t. y., monosacharidas, turintis 5 anglies atomus ir aldehidinę grupę (CHO). Tai bespalviai prizmiški ar adatiški kristalai. 

Dėl biosintezės ypatumų daugelis gamtinių monosacharidų yra "D" formos, t. y., struktūriškai analogiški <small>D</small>-gliceraldehidui.  Tačiau gamtoje L-arabinozė faktiškai yra gerokai dažnesnė nei D-arabinozė. Gamtoje ji aptinkama kaip kai kurių biopolimerų (hemiceliuliozė ir pektinas) komponentas. <small>L</small>-arabinozės operonas yra labai svarbus operonas molekulinės biologijos ir bioinžinerijos tyrimuose.

Klasikinis arabinozės organinės sintezės iš gliukozės būdas yra *Wohl degradation*.

:

## Etimologija
Arabinozė buvo pavadinta pasinaudojus gumiarabiko pavadinimu, nes iš šios medžiagos buvo pirmą kartą išskirta.

## Panaudojimas
Arabinozė naudojama mitybos terpėse, skirtose kai kurioms bakterijoms auginti. 

## Nuorodos
Durupis

**Durupis** – upelis Lietuvos vakaruose, Šiaušės kairysis intakas, įtekantis 4,7 km atstumu nuo jos žiočių. Priklauso Dubysos baseinui, jo hidrologinis nr.– 14010141.

Durupio pradžia – atviri dirbami laukai į rytus nuo Kiaunorių gyvenvietės Kelmės rajone, kur subėga kelių kanalizuotų upelių vagos. Tik pačiame aukštupyje vaga ištiesinta, toliau raizgosi dirbamų laukų pakraščiais, pamiškėmis, daugiausiai vakarų kryptimi. Žemupyje iš kairės įsilieja žymesnis intakas Šarkvedis (nr.14010143). Netoli šios santakos upelio vagoje stūkso saugomas Dūrupio akmuo.

Artimiausios gyvenvietės: Kiaunoriai, Jagminiškė, Padurupiai, Plytnyčia.

Upėvardžio (dar žinomas kaip Durys, Dūrupis) etimologija neaiški. Bandoma sieti su *dura, dūra, duras* („baslys geležiniu galu, įrankis kubilo vidui lyginti“, plg.  „kumštis, dura“). Tokiu atveju tai būtų konfigūracinis vietovardis.

## Šaltiniai
Liksozė

**Liksozė** () – viena iš aldopentozių, t. y., monosacharidas, turintis 5 anglies atomus ir aldehidinę grupę (CHO). 
Ji yra ksilozės C'-2 anglies atomo epimeras.

Liksozė gamtoje labai reta, ji aptinkama kaip bakterijų glikolipidų komponentas.

Redukuojama liksozė virsta penkiaatomių alkoholiu *arabitu* ((1,2,3,4,5-pentahidroksopentanas) ), kuris susidaro ir redukuojant arabinozę.

## Nuorodos

* ''E. coli K-12'' Pathway: L-lyxose degradation
Cukrus (reikšmės)

Žodis ***cukrus*** reiškia:

* cukrus – sacharozė, vartojama kaip stalo cukrus, mums labiausiai įprastas saldiklis.
* cukrus – saldus, vandenyje tirpus angliavandenis (monosacharidas ar disacharidas). 

Susiję terminai
* švino cukrus – švino (II) acetatas, taip vadinamas dėl saldaus skonio.
Sleiso mūšis

**Sleiso mūšis**, buvo jūrų mūšis tarp Anglijos ir Prancūzijos, įvykęs netoli Sleiso (, dab. Nyderlandai) 1340 m. birželio 24 d. Tai buvo vienas iš pirmųjų Šimtamečio karo mūšių. 

Mūšio metu Prancūzijos karaliaus Pilypo VI laivynas buvo beveik visiškai sunaikintas, Anglija ir jos sąjungininkai įgijo pranašumą jūroje.
Švč. Mergelės Marijos Lietuvos laisvės koplyčia

**Švč. Mergelės Marijos Lietuvos laisvės koplyčia** – katalikų koplyčia, 1994 m. pastatyta už privačias lėšas, stovinti Kaune, Vilijampolės mikrorajone, Linkuvos g. 21 sklype. Ribojasi su Koklių gatvele, į kurią atgręžtas pastato pagrindinis fasadas, tvoroje įrengti įėjimo varteliai. Užima valdą, sudarytą iš vieno sklypo, kuriame yra gyvenamasis namas (prie Linkuvos g.) ir koplyčia (prie Koklių g.).

Arčiausiai, gretimame kvartale stovi Šv. Juozapo bažnyčia. Koplyčia šv. Juozapo parapijai nepriklauso. Joje įvairiomis progomis aukojamos šv. Mišios, vyksta atminimo ir kiti renginiai.  

Statinio projekto autorius arch. Liudvikas Aksamitauskas. Koplyčioje yra Marijos Lurdiškės statulėlė, kaip manoma, teikianti malonių. Ji apie 60 cm aukščio, stovi „ant žemės“, su balta tunika ir mėlynu apsiaustu. Sujuosta mėlyna juosta. Rankos sudėtos maldai, ant dešinės alkūnės – rožančius.

## Istorija

Apie 1947 m. medinį namą su mansarda nusipirko Juozas ir Stefanija Stašauskai. Jie įsigijo namą su sodu, nes vertėsi sodininkyste, augino gėles. Šeimininkai priimdavo gyventi nuomininkus. S. Stašauskienė (1912–?), vadinama „rožių karaliene“, augino savo sodelyje rožes ir daug aukojo bažnyčiai. Vaikų ji neturėjo. 1966 m. su vyru J. Stašausku pagal iškvietimą lankėsi Lenkijoje, kur Slupsko (Pamario vaivadija) religinių prekių krautuvėje nupirko Švč. M. Marijos statulą, sumokėdami apie 160 zlotų. Supakavę į kartoną, tą pačią dieną išvyko į Lietuvą, sėkmingai praveždami pro sovietų kontroliuojamą pasienį. Marijos statulėlę pašventino tėvas Stanislovas, kai čia vedė rekolekcijas. Šeimininkai įtikėjo statulėlės teikiamomis malonėmis, kai apie 1969 m. nepagydomai susirgęs J. Stašauskas pasveiko, nes žmonės meldėsi prie Marijos.

1992 m. lapkričio mėn. S. Stašauskienė už šeimos lėšas, taip pat padedant lėšomis ir rūpesčiu kun. Alfonsui Bulotui, savo sklype, Linkuvos g. 21, pradėjo statyti Lietuvos laisvei pašvęstą Švč. Mergelės Marijos  koplyčią. Statytoja turėjusi norą (tam pritariant ir kardinolui Vincentui Sladkevičiui), kad koplyčią būtų galima panaudoti ir tikinčiųjų poreikiams.

Leidimą statyti koplyčią kardinolas V. Sladkevičius davė kaip privilegiją su gyvenama vieta ir rūpesčiu savo sekretoriui ir kancleriui kun. A. Bulotui. Koplyčią 1994 m. rugpjūčio 28 d. pašventino vyskupas Vladas Michelevičius. Po S. Stašauskienės mirties jos testamentine valia namas, koplyčia ir valda, Linkuvos g. 21, palikimu atiteko kun. A. Bulotui.

## Galerija

Koplyčia Vilijampolėje. Atminimo lenta.JPG|Atminimo lenta
Koplyčia Vilijampolėje. Stogelis.JPG|Iškaba
Koplyčia Vilijampolėje. Interjeras.JPG|Viduje
Laisvės koplyčia, Kaunas 2.jpg|2016 m. kovo mėn.


## Šaltiniai

## Nuorodos

* Kauno architektūra. Linkuvos g. 21
* Piligrimo vadovas po stebuklingas Marijos vietas. Švč. Marijos stebuklingos statulos. Kaunas (12)
Pentozė

**Pentozė** (; iš  'penki' + *-ose* 'angliavandenis (jį žyminti priesaga)') – monosacharidas, kurio molekulė turi 5 anglies atomus. Pentozės yra paprastųjų monosacharidų klasė, kurių bendroji formulė yra C5(H2O)5 arba kitaip C5H10O5.

Pentozės yra dvejopos:
* Aldopentozės – turi funkcinę aldehidinę grupę 1 pozicijoje. 
* Ketopentozės – turi funkcinę ketoninę grupę 2 ar 3 pozicijoje.

## Aldopentozės
Aldopentozės turi tris chiralinius centrus, todėl egzistuoja 8 skirtingi (23) stereoizomerų variantai.

## Ketopentozės
2-ketopentozės turi du chiralinius centrus, egzistuoja 4 skirtingi stereoizomerų variantai (22).  3-ketopentozės yra retos.

## Savybės
Pentozių aldehidinės ir ketoninės funkcinės grupės reaguoja su kaimyninėmis hidroksilo grupėmis ir sudaro vidumolekulinius hemiacetalius ir hemiketalius.
Susidaranti žiedinė struktūra artima furanui ir vadinama furanoze. Žiedais atsitiktinai trūksta ir vėl susijungia, leisdamas suktis apie ryšį tarp karbonilo grupės ir kaimyninio anglies atomo. Taip susidaro dvi skirtingos konfigūracijos (α ir β). Šis reiškinys vadinamas mutarotacija.

Ribozė yra RNR komponentas, artimas deoksiribozei, įeinančiai į DNR sudėtį.

Bendras polimerų iš pentozių pavadinimas yra *pentozanas*. 

## Tolenso testas pentozėms aptikti
Tolenso (*Tollens*) pentozių testas paremtas furfurolo reakcija su florogliucinoliu, kurios metu susidaro spalvotas junginys.

## Nuorodos
Ksilozė

**Ksilozė** (, iš  'mediena') – viena iš aldopentozių, t. y., monosacharidas, turintis 5 anglies atomus ir aldehidinę grupę (CHO). Šis cukrus buvo pirmą kartą išskirtas 1881 m. iš medienos, pagal tai ir buvo pavadintas. Išskiriamas iš hemiceliuliozės, kuri yra vienas pagrindinių augalinės biomasės komponentų. Turėdamas laisva karbonilo grupę yra redukuojantis cukrus.  

## Struktūra
Aciklinės formos ksilozės cheminė formulė yra HOCH2(CH(OH))3CHO.  Cikliniai hemiacetalio izomerai tirpale dažnesni ir būna dviejų tipų – piranozės (turinčios šešianarius C5O žiedus) ir furanozės (turinčios penkianarius C4O žiedus su atsišakojančia CH2OH grupe). Kiekvienas iš žiedų variantų sudaro savus izomerus, priklausančius nuo anomerinių hidroksi- grupių santykinės orientacijos. 

## Ksilozė gamtoje
Ksilozė yra pagrindinis hemiceliuliozės ksilano statybinis blokas. Ksilanas sudaro, pvz., apie 30% beržo medienos, apie 9% eglės ir pušies medienos. Daug ksilozės yra valgomųjų augalų gemaluose. 

Ksilozė yra pirmas sacharidas, prijungiamas prie glikozilinamo  proteoglikano serino ar treonino. Ksilozė yra pirmasis sacharidas biosintetinant tokius anijoninius polisacharidus kaip heparano sulfatas ir chondroitino sulfatas.

## Panaudojimas
### Chemija
Rūgštimi katalizuojamame hemiceliuliozės skaidyme gaunamas 2-furaldehidas (furfurolas), specifinis pramoninis tirpiklis ir kai kurių polimerų pirmtakas.

### Žmonių maistas
Ksilozė dalyvauja žmonių metabolizme, nors nėra pagrindinė žmogaus maisto medžiaga. Daug jos pašalinama per inkstus. Žmonės ksilozę gauna iš maisto. Žmonės turi fermantą ksiloziltransferazę (), kuris perkelia ksilozę nuo UDP ant serino skeletiniuose proteoglikanų baltymuose.

### Veterinarija
Veterinarijoje ksilozė naudojama sutrikusios absorcijos žarnyne teste. Tiriamas gyvūnas (prieš tai neėdęs) pagirdomas vandeniniu ksilozės tirpalu. Jei po kelių valandų ksilozė aptinkama jo kraujyje ir/ar šlapime, tai rodo, kad ksilozė žarnyne buvo absorbuota. 
Kataliziškai hidrinant ksilozę gaunamas ėduonies nesukeliantis saldiklis ksilitolis.

### Vandenilio gavyba
2014 m. buvo paskelbta, kad sukurta fermentinė žematemperatūrė (50 °C) technologija, beveik 100% efektyvumu išskirianti vandenilio dujas iš ksilozės. Procese panaudojama 13 fermentų, jų tarpe naujai atrasta polifosfato ksilulokinazė.

## Nuorodos
Ali Sabichas

**Ali Sabichas** (, , ) – miestas pietų Džibutyje, 93 km į pietvakarius nuo Džibučio miesto, 10 km nuo Etiopijos sienos. Regiono centras. Stotis prie Adis Abebos–Džibučio geležinkelio, plentai į Dikilį, Džibutį, Holholį, Develę.

## Istorija

Ali Sabichas viduramžiais priklausė Ifato sultonatui. XIX–XX a. kentėjo nuo karų tarp Džibučio ir Etiopijos.

## Šaltiniai
Ksilanas

**Ksilanas** () – viena iš hemiceliuliozių, kurios yra augalų ir kai kurių dumblių ląstelių sienelių komponentai. Ksilanai yra polisacharidai, kurių monomerai yra ksilozės (viena iš pentozių) liekanos – daugiausia  β-D-ksilozės, sujungtos panašiai kaip gliukozės liekanos celiuliozėje. 

Paprastai ksilanai lapuočių medienoje sudaro 10-35%  hemiceliuliozėse, spygliuočių medienoje – 10-15%. 
Pagrindinis ksilanų komponentas lapuočiuose yra O-acetil-4-O-metilgliukuronoksilanas, o spygliuočiuose – arabino-4-O-metilgliukuronoksilanas. Spygliuočių ksilanai nuo lapuočių ksilanų daugiausia skiriasi tuo, kad neturi acetilo grupių ir turi arabinozės liekanų, prijungtų α-(1,3)-glikozidiniais ryšiais prie ksilano skeleto.

Kai kurie žaliadumbliai turi ksilanų, ypač makrofitiniai sifoniniai dumbliai, kuriuose ksilanas pakeičia celiuliozę. Panašiai jis pakeičia celiuliozę kai kurių raudondumblių ląstelių sienelių vidiniame sluoksnyje.

Iš ksilano gaminami ksilooligosacharidai yra laikomi  ('funkcinis maistas') arba dietinėmis skaidulomis (). Mielėse atrastas fermentas, kuris ksilaną verčia vien į ksilooligosacharidus.

## Nuorodos
Tadžura

**Tadžura** (, , , ) – miestas Džibutyje, šiaurinėje Tadžuros įlankos pakrantėje. Regiono centras. Yra jūrų uostas, oro uostas, keltas į Džibučio miestą, keliai į Oboką ir Džibučio miestą. Verčiamasi prekyba, žemės ūkiu, žvejyba. Greta miesto driekiasi paplūdimiai. Pati Tadžura pastatyta iš balintų namų, joje gausu mečečių.

## Istorija

Viduramžiais Tadžura priklausė Ifato ir Adalio sultonatams. XIX a. čia buvo prekiaujama vergais, dramblio kaulu, kviečiais, medumi, sorgais, velniapupėmis, auksu, stručių plunksnomis, civetonu. Miestas buvo pavaldus afarų sultonams (Ad-Ali Abli sultonato sostinė). XIX a. jį užkariavo prancūzai. Nutiesus Džibučio–Diredavos geležinkelį, Tadžuros reikšmė sumenko.

2000 m. Tadžuroje įrengtas giliavandenis uostas.
Šokis dykumoje

**Šokis dykumoje** – lietuviškas 70 min. trukmės filmas, pristatantis rašytojos, dailininkės, keliautojos Jurgos Ivanauskaitės gyvenimą, kūrybą bei visuomeninę veiklą. Prisiminimais juostoje dalinasi Ingrida Korsakaitė, Radvilė Racėnaitė, Andrius Mamontovas, Algirdas Kaušpėdas, Dalia Ibelhauptaitė bei kiti Jurgą Ivanauskaitę pažinoję kultūros veikėjai. Premjera Lietuvoje – 2009 m. vasario 18 d. Menininkę filme įkūnija aktorė Birutė Mar, kūrybą skaito Jūratė Vilūnaitė.

Filmas pavadintas pagal 2004 m. išleistą Jurgos Ivanauskaitės poezijos rinktinę „Šokis dykumoje“.

## Šaltiniai
* „Šokis dykumoje“ – šilčiausios mintys apie Jurgą Ivanauskaitę alfa.lt 2009-02-19

## Nuorodos
* Anonsas
* Interviu su filmo kūrėjomis
Tadžuros įlanka

**Tadžuros įlanka** (, , ) – Indijos vandenynui priklausanti įlanka, įsiterpianti į Rytų Afrikos pakrantes, sudaro Somalio pusiasalio šiaurinę ribą. Yra tuoj į pietus nuo Bab el Mandebo sąsiaurio, ties vakariniu Adeno įlankos galu. Tadžuros įlanka įsiterpia daugiausia Džibučio teritorijon, bet nedidelė pietvakarinės pakrantės juosta pavaldi Somaliui. Įlanka užima 347 km², ilgis 58 km, plotis iki 24 km. Vakariniame gale sudaro uždarą Kharabo įlanką, kuri siaura sausumos juosta atskirta nuo Asalio ežero (kuris senovėje buvo įlankos dalimi).

Tadžuros įlanka sekli, krantai lėkšti, dengiami smėlio kopų. Ties įlankos žiotimis yra smulkios Mušos ir Maskalio salos.

Svarbiausi uostai: Džibutis, Tadžura, Sagalas, Obokas, Lojada (Džibutis), Laujakadas (Somalis).
Žaidėjo veikėjas

**Žaidėjo veikėjas** () – vaidmenų žaidimo veikėjas, kurio veiksmus tiesiogiai valdo žaidimo žaidėjas. Paprastai žaidėjo personažas taip pat būna istorijos protagonistas.

Žaidėjo personažas atstoja jį valdančio žaidėjo personą. 

Paprastai kiekvienas žaidėjas turi po vieną žaidėjo personažą. Kai kuriuose žaidimuose žaidėjui leidžiama valdyti veikėjų grupę, iš kurios vienas veikėjas pasirenkamas kaip žaidėjo avataras. Žaidimuose, kuriuose žaidėjui galima valdyti daugiau negu vieną veikėją, tų skirtingų veikėjų sugebėjimai, jų stipriosios ir silpnosios pusės suteikia didesnę žaidimo stiliaus įvairovę.

Veikėjo sugebėjimai žaidimo eigoje gerėja (sukaupiant patirties ir kitų resursų), tačiau net ir pradedantys veikėjai yra daug sugebantys, aukštesnių tikslų vedami ir toli eilinius žmones pralenkiantys veikėjai. Galutinių lygių veikėjai geba įtakoti karalystės ar ir viso pasaulio istoriją.

## Veikėjo veiksmai
Veikėjui būdingi įvairūs veiksmai, už kurių perteikimą žaidimo metu atsakingas žaidėjas: 
* Vaidyba perteikiamas elgesys. Žaidėjas kalba personažo intonacija, pritardamas jai gestais bei kitokia vaidyba.
* Tyrinėjimas. Veikėjas tyrinėja žaidimo pasaulį, ilgainiui apie jį sužinodamas daugiau.
* Aktyvūs veiksmai. Žaidėjo valdomas veikėjas gali imtis drastiškų, neįprastų poelgių ().
* Kova. Veikėjas kaunasi su įvairiais priešais, kai kada tai svarbiausia veikla žaidime. (žr. PvE, PvP)
* Optimizavimas. Veikėjas siekia įvairių daiktų, rangų bei išsilavinimo, tapdamas labiau pajėgus.
* Užduočių sprendimas. Žaidime gali būti loginių ir kitokių panašių užduočių kurias personažas turi spręsti.
* Žaidimo veiksmo kūrimas. Nors dauguma veiksmo, aplinkos sukuriama žaidimo meistro (kompiuteriniuose žaidimuose – žaidimo variklio), patyrę žaidėjai gali padėti vykusiai besielgiančiais veikėjais.

Teisingai žaidžiantis žaidėjas valdo žaidimo personažą atsižvelgdamas į jo įsivaizduojamą charakterį, patirtį, įsitikinimus, net jei tai atitinkantys veiksmai personažui nėra optimalūs. Žaidimo meistras turi matyti, kuo esama žaidėjų grupė labiau linkusi užsiimti ir labiau susitelkti ties žaidėjams labiau patinkančia veikla.

Gerai organizuotame žaidime veikėjo veiksmai turi vienaip ar kitaip paveikti vėlesnius įvykius.

## Taip pat skaitykite
* Ne žaidėjo veikėjas
* Avataras (internetas)
* Veikėjo klasė

## Šaltiniai
Guy Bonnet

**Gi Bonė** (*Guy Bonnet*, 1945 m. – 2024 m. sausio 8 d.) – prancūzų kompozitorius ir dainininkas.

Bonnet yra 1968 m. Eurovizijos dalyvės Isabelle Aubret dainos „La source“ vienas autorių. Kaip atlikėjas, šiame konkurse dalyvavo du kartus: 1970 m. su daina „Marie-Blanche“ ir 1983 m. konkurse su „Vivre“ ().

Buvo parašęs kūrinių tokiems atlikėjams kaip Mireille Mathieu, Sylvie Vartan, Franck Fernandel ir Massilia Sound System.

## Šaltiniai

## Nuorodos

* Oficiali svetainė  

|-
Obokas

**Obokas** (afar., , ) – miestas šiaurės rytų Džibutyje, Tadžuros įlankos pakrantėje (netoli jos išėjimo į Adeno įlanką). Regiono centras. Yra jūrų uostas, aerodromas. Kelias į Tadžurą, kelto linija į Džibutį. Yra JAV karinė bazė.

## Istorija

Viduramžiais Obokas priklausė Ifato, Adalio sultonatams, vėliau jį valdė afarai. Prancūzų valdymo laikais Obokas buvo svarbus garlaivių anglies papildymo uostas, čia įsikūrė pirmoji Prancūzijos Somalilando administracija. 1894 m. administracija perkelta į Džibučio miestą, Oboko reikšmė sumenko.
Dichilis

**Dichilis** (som., , ) – miestas pietų Džibutyje, 100 km į pietvakarius nuo Džibučio miesto, 12 km nuo Etiopijos sienos. Regiono centras. Praeina plentas tarp Džibučio, Jobokio ir Etiopijos, atsišakoja kelias į As Eilą. Verčiamasi oazine žemdirbyste, kupranugarių auginimu, prekyba.

## Istorija

Dichilis susikūrė XIX a. pr. kaip vandens šaltinis prie klajoklių kelių link Zeilos ar Tadžuros. Kolonijiniais metais čia prancūzai buvo įrengę tvirtovę. Ogadeno karo metais (1977–1978 m.) Dichilyje apsistojo daug somalių pabėgėlių iš Etiopijos.

## Sportas
* FC Dikhil/SGDT – futbolo klubas;

## Lankytinos vietos
* Prancūzų kolonistai pastatė įtvirtinimus, išlikusius iki šių laikų.

## Šaltiniai
Bosas (kompiuteriniai žaidimai)

**Bosas** () – kompiuterinio žaidimo personažas, kompiuterio valdomas žaidėjo priešininkas, paprastai sutinkamas žaidimo ar jo atskirų istorijos dalių pabaigoje, žymiai stipresnis už eilinius priešus, dažnai reikalauja palyginti ilgos kovos.

## Bruožai

Bosas paprastai yra daug stipresnis nei kiti iki jo žaidėjo sutikti priešininkai. Bosas taip pat dažniausiai savo dydžiu lenkia kitus priešus ir patį žaidėjo personažą.

Kova su bosu dažnai vadinama  arba . Kovos su bosais paprastai vyksta tam tikros žaidimo atkarpos kulminacijoje, paprastai žaidimo lygio pabaigoje arba saugant tam tikrą objektą. Daugumoje žaidimų pačioje pabaigoje žaidėjo laukia vadinamasis paskutinis bosas, kuris paprastai yra pagrindinis žaidimo istorijos antagonistas.

Kovos su bosais paprastai laikomos dramatiškais įvykiais. Taigi dažnai pasižymi unikalia muzika ir vaizdo intarpais prieš ir po kovos su bosu. Kovos su periodiškai pasikartojančiais ir žaidimų pabaigoje sutinkamais bosais gali pasižymėti specifine temine muzika tam, kad būtų galima juos atskirti nuo kitų kovų su bosais.

Vienuose žaidimuose norint įveikti bosą prireikia atlikti neįprastas atakas tam tikru būdu, pvz., pasinaudojant konkrečiu ginklu, kaip, pvz., žaidime „Super Ghouls 'n Ghosts“, arba smogti bosui į tam tikrą vadinamąją „silpnąją vietą“, kaip antai „Metroid“ serijos žaidimuose. Stipriai į istoriją orientuotuose žaidimuose norint kovoje įveikti bosą tam tikros būtinos sąlygos turi būti įgyvendintos, pvz., visą kovą ar kažkurią jos dalį tam tikras veikėjas turi išgyventi.

Kai kuriuose žaidimuose įveiktas bosas sugrįžta sustiprėjęs, kupinas naujų alternatyvių atakų. Toks ciklas gali pasikartoti keletą kartų kol žaidėjas įveikia galutinį boso pavidalą.

Kadangi bosas gali patirti daugiau žalos nei paprasti priešai, jis paprastai turi gyvybės taškų skaitiklį, kuris vaizduojamas prie pat jo arba konkrečioje ekrano vietoje kartu su jo vardu arba atvaizdu.

## Istorija
Pirmasis interaktyvus žaidimas, pasižymėjęs kovomis su bosais, buvo „dnd“, 1975 m. pasirodęs kompiuterinis vaidmenų žaidimas, skirtas PLATO sistemai. Žaidimas pasižymėjo daugeliu pagrindinių „Dungeons & Dragons“ bruožų. Žaidimo tikslas buvo atgauti „rutulį“ iš žemiausio požemio. Rutulys saugomas lobių kambaryje, kurį sergėja aukšto lygio priešas, vadinamas Auksiniu drakonu (*Gold Dragon*). Tik įveikęs drakoną žaidėjas galėjo užbaigti žaidimą.

## Šaltiniai
Arta (Džibutis)

**Arta** (, , ) – miestas Džibutyje, 35 km į vakarus nuo Džibučio miesto, Artos kalnuose. Regiono centras. Į miestą atsišakoja kelias nuo Džibučio–Dikilio plento. Papėdėje, už 3 km nuo Artos yra Vea gyvenvietė. Dėl padėties kalnuose Arta pasižymi gerokai vėsesniu klimatu, nei likęs Džibutis.

## Istorija

Prancūzų valdymo metais dėl malonesnio klimato Artoje kūrėsi prancūzai bei turtingi vietiniai gyventojai. 2000 m. nuo gegužės 2 d. Artoje vyko taikos derybos Somalio klausimu.
André Schürrle

**André Horst Schürrle** (g. 1990 m. lapkričio 6 d. Liudvigshafene prie Reino) – Vokietijos futbolininkas, puolėjas; Vokietijos rinktinės žaidėjas.

## Karjera
Karjerą pradėjo 2009 m. FSV Mainz 05 klube. Vėliau persikėlė į Bayer 04 Leverkusen. 

2013 m. už £18 milijonų buvo parduotas Londono Chelsea klubui.

## Karjera rinktinėje
Nuo 2010 m. atstovavo Vokietijos rinktinei. Sužaidė daugiau nei 30 kartų. 

Dalyvavo UEFA Euro 2012 ir 2014 m. pasaulio čempionate.

## Dalyvavimas čempionatuose

|}

## Išnašos

## Nuorodos
*
Arta

**Arta** gali reikšti:

* Arta – miestas Džibutyje;
* Arta – miestas Graikijoje;
* Arta – miestas Ispanijoje, Maljorkoje;

taip pat:
* Artų kalba – malajų-polineziečių kalba Filipinuose;
* Artos regionas – teritorija Džibutyje;
* Artos nomas – teritorija Graikijoje;
* Artos despotatas – buvusi albanų valstybė;
* Artos kalnai – kalnai Džibutyje.
Jobokis

**Jobokis** (, ) – miestelis vakarų Džibutyje, Dikilio regione, 40 km į šiaurės vakarus nuo Dikilio. Rajono centras. Pro Jobokį eina kelias iš Džibučio per Dikilį į Etiopiją. Gretimoje Hanlė druskynėje įsteigtas Jobokio nacionalinis parkas.

Dauguma gyventojų – afarai.

## Istorija

Jobokis įkurtas 1946 m. kaip prancūzų karinis postas netoliese šulinio. 1958 m. buvo atidaryta mokykla, skirta afarų klajokliams. 1992 m. Jobokį buvo užėmę sukilėliai, o 1998 m. – Etiopijos armija.
Toni Kroos

**Tonis Krosas** (g. 1990 m. sausio 4 d. Greifsvalde) – buvęs Vokietijos futbolininkas, Saugas. Žaidė „Real Madrid“ klube ir buvo ilgametis Vokietijos nacionalinės futbolo rinktinės narys.

## Karjera
Karjerą pradėjo 2007 m. Bayern München rezervinėje komandoje. 18-kai mėnesių buvo skolinamas Bayer Leverkusen klubui. Yra laimėjęs tris Bundeslygos čempionatus, taip pat 2013 m. UEFA čempionų lygą.

Rinktinėje debiutavo 2010 m. Su ja pasiekė 2010 m. FIFA pasaulio futbolo čempionato ir Euro 2012 m. pusfinalius.

## Rinktinė
### 2014 m. FIFA pasaulio futbolo čempionatas
2014 m. pasaulio futbolo čempionato atrankoje Krosas pelnė pirmuosius savo du įvarčius 6–1 rungtynėse prieš Airijos rinktinę. 2013 m. rugsėjo 6 d. vokiečiams laimėjus 3–0, įmušė antrą įvartį į Austrijos vartus.

Pasaulio čempionate žaidė pirmose varžybose prieš Portugaliją. Rungtynėse prieš Braziliją pelnė du įvarčius. Vokiečiai brazilus sutriuškino rezultatu 7–1. Kroos buvo pripažintas rungtynių žaidėju.

## Dalyvavimas čempionatuose

|}

## Laimėjimai
;Bayern Munich
* Bundesliga: 2007–08, 2012–13, 2013–14 m.
* DFB-Pokal: 2012–13, 2013–14 m.
* Vokietijos futbolo supertaurė: 2012 m.
* UEFA Čempionų lyga: 2012–13 m.
* UEFA supertaurė: 2013 m.
* FIFA pasaulio klubų taurė: 2013 m.

;Real Madrid
* La Liga: 2016–17, 2019–20, 2021–22 m.
* Ispanijos futbolo supertaurė: 2017, 2019–20, 2021–22 m.
* UEFA Čempionų lyga: 2015–16, 2016–17, 2017–18, 2021–22, 2023 - 24 m.
* UEFA supertaurė: 2014, 2017 m.
* FIFA pasaulio klubų taurė: 2014, 2016, 2017, 2018 m.

;Vokietija
* Pasaulio futbolo čempionatas: 2014 m.

## Išnašos

## Nuorodos
*
Džibučio transportas

**Džibučio transportas** – transporto infrastruktūra ir priemonės Afrikos valstybėje Džibutyje.

## Geležinkeliai

Šalies teritorija eina 100 km geležinkelio ruožas (vėžė 1000 mm), jungiantis Džibučio miestą ir Etiopijos sostinę Adis Abebą (per Hararą, Diredavą). 2017 m. atidarytas greitasis elektrinis Adis Abebos–Džibučio geležinkelis.

## Keliai

1996 m. Džibučio kelių tinklą sudarė 2890 km kelių, iš kurių 364 km buvo grįsti. Svarbiausias šalies kelias (N-1) eina iš Džibučio miesto per Veą, Dikilį, Jobokį, Galafį į Etiopiją. Jis yra Ndžamenos–Džibučio trasos dalis. Kiti svarbesni keliai veda iš Džibučio per Holholį, Ali Sabihą į Develę (Etiopija), iš Džibučio per Lajadą į Somalį, kitas kelias nuo N-1 veda per Tadžurą, Oboką iki Eritrėjos.

## Vandens transportas

Svarbiausias šalies uostamiestis – Džibutis. Jam tenka didžioji dalis Džibučio prekių apyvartos, taip pat apie ketvirtadalį Etiopijos importo ir pusė eksporto. Taip pat didesni uostai yra Tadžuroje ir Oboke. Tadžuros įlankoje kursuoja keltai.

1999 m. Džibučiui priklausė 1 krovininis laivas (tonažas 1369 registrinių tonų).

## Oro transportas
 
2004 m. Džibutyje buvo 13 lėktuvų pakilimo takų, iš kurių 3 buvo grįsti. Svarbiausias yra Džibučio–Ambuli tarptautinis oro uostas, iš kurio skrendama į Dubajų, Mogadišą, Adis Abebą, Paryžių, Stambulą, Saną ir kt.
Ribuliozė

**Ribuliozė** () – viena iš ketopentozių, t. y., paprastųjų monosacharidų, turinčių 5 anglies atomus ir ketono funkcinę grupę. Cheminė formulė C5H10O5. Turi du enantiomerus – D-ribuliozė (D-eritro-pentuliozė) ir L-ribuliozė (L-eritro-pentuliozė). D-ribuliozė yra D-ksiluliozės diastereomeras.

Ribuliozė dalyvauja pentozių fosfatų () cikle. Ji svarbi sintetinant nemažai biologiškai svarbių junginių. Pvz., D-ribuliozė grybų medžiagų apykaitoje yra tarpinis produktas sintetinant D-arabitolį. Augalų fotosintezėje D-ribuliozo-1,5-difosfatas jungiasi su anglies dioksidu, taip augalai prisijungia anglies dioksido molekules. 

Sintetinė ribuliozė, vadinama , naudojama sintetinių saldiklių mišiniuose.
Maribelle

**Maribelle** (tikrasis vardas – *Marie Kwakman*; g. 1960 m. balandžio 4 d. Volendame) yra olandų dainininkė, geriausiai žinoma dėl dalyvavimo 1984 m. Eurovizijoje.

1981 m. olandų Eurovizijos atrankoje Maribelle atliko dvi dainas – „Marionette“ ir „Fantasie“, su kuriomis užėmė atitinkamai antrą ir trečią vietas, nusileisdama tik nugalėtojai Lindai Williams. 1984 m. laimėjus šalies atranką, išrinkta atstovauti Nyderlandams Eurovizijos konkurse su balade „Ik hou van jou“. Prieš konkursą ji buvo viena favoričių laimėti, tačiau su 34 taškais užėmė 13 vietą.

## Diskografija

### Albumai
* 1993: *Voyage*
* 1997: *Geef mij je hand*

### Singlai
* 1981: *Marionette*
* 1984: *Ik hou van jou*
* 1993: *Esperanza*
* 1995: *Ik wil jou*
* 1997: *Geef mij je hand*
* 2008: *Jouw ogen*
* 2009: *Ik geef me over*

## Nuorodos

* Oficiali svetainė  (olandų k.)

|-
Ksiluliozė

**Ksiluliozė** (; ) – viena iš ketopentozių, t. y., paprastųjų monosacharidų, turinčių 5 anglies atomus ir ketono funkcinę grupę. Cheminė formulė C5H10O5. Turi du enantiomerus – D-ksiluliozė ir L-ksiluliozė, abu jie aptinkami gamtoje. D-ksiluliozė yra D-ribuliozės diastereomeras.

Ksiluliozė yra kristalinė medžiaga, tirpi vandenyje. Vandenyje ištirpusi ksiluliozė būna trijų izomerinių formų – dviejų ciklinių (furanoziniai tautomerai) ir vienos linijinės. 



Ksiluliozė dalyvauja angliavandenių oksidavimo pentozių fosfatų cikle, susidaro iš ribuliozo-5-fosfato veikiant epimerazei, yra glikolaldehidinės grupės donoras transketolazinėje reakcijoje. 

L-ksiluliozė kaupiasi sergančių pentozurija šlapime, nes jų organizme stinga L-ksiluliozės reduktazės. Kadangi L-ksiluliozė yra redukuojantis cukrus kaip ir D-gliukozė, kartais sergantieji pentozurija klaidingai diagnozuojami kaip sergantys cukralige.